cyanic-selkie/wikianc huggingface dataset:
தோகு எமோங்
கண்ணோட்டம்
இந்த திருவிழாவின் போது, முழு கிராமமும் கொண்டாட்டத்தில் பங்கேற்கிறது. ஒவ்வொரு வீட்டிலும் விருந்துக்கு உணவு மற்றும் பானங்கள் தயார் செய்யப்படுகின்றன. நண்பர்கள், குடும்பத்தினர் அண்டை வீட்டார் ஒருவரையொருவர் வீட்டிற்கு அழைக்கிறார்கள். இது 9 நாட்களுக்கு தொடர்கிறது. சமூகப் பாடல்கள், நடனங்கள், விருந்துகள், வேடிக்கை மற்றும் உல்லாசங்கள் ஆகியவை விருந்தின் முக்கிய அம்சங்கள். ஒவ்வொருவரும் அவரவர் சமூக அந்தஸ்துக்கு ஏற்ப தங்கள் அழகிய பாரம்பரிய உடைகளை அணிந்துகொள்கிறார்கள். திருவிழாவின் போது உணவு மற்றும் பானங்கள் பரிசாக பரிமாறப்படுகின்றன.
திருவிழாவிற்கு முன்
கிராமப் பூசாரி 'தோகு எமோங்கின்' ஆரம்பத்தை அறிவிக்கிறார். உணவுப் பொருட்களை சேகரிக்க கூடையுடன் கிராமத்தில் வீடு வீடாகச் செல்கிறார். இந்த நோக்கத்திற்காக இங்கா அல்லது ஆதரவாளர்களும் அவருடன் செல்கின்றனர். இந்தத் தொகுப்பு லிம்ஹா போட்சோ ஹா ஓயாக் போட்சோவுக்கு (பூமி-கடவுள் மற்றும் வான்-கடவுள்) காணிக்கையாகும். பூசாரி நன்கொடையில் ஒரு சிறிய தொகையை எடுத்து, பிரார்த்தனை செய்த பிறகு அதை தனது கூடையில் போடுகிறார். சாகுபடியின் போது அதிக பங்களிப்பு அதிக பயிர்களுக்கு உதவும் என்று நம்பப்படுவதால், சக கிராமவாசிகள் தாராளமாக பங்களிப்பது வழக்கம். புராணத்தின் படி, பங்களிப்பை மறுக்கும் எவரும் மோசமாக சபிக்கப்பட்டு பிச்சைக்காரனாக ஆவதாக நம்புகின்றனர்.
சம்மி கபூர்
இறப்பு
நாள்பட்ட சிறுநீரக செயலிழப்பால் துன்பமுற்ற கபூர் ஆகத்து 07, 2011 அன்று மும்பையின் பிரீச் கேன்டி மருத்துவமனையில் அனுமதிக்கப்பட்டார். அவரது நிலை அடுத்த சில நாட்களுக்கு மோசமாகவே இருந்தநிலையில் செயற்கை மூச்சு விடும் இயந்திர வழியே கண்காணிக்கப்பட்டு வந்தார்.]. ஆகத்து 14, 2011 அன்று காலை 05:15 மணிக்கு அன்னாரின் உயிர் பிரிந்தது.
வெளியிணைப்புகள்
பகுப்பு:1931 பிறப்புகள் பகுப்பு:2011 இறப்புகள் பகுப்பு:இந்தியத் திரைப்பட நடிகர்கள்
தோகு எமோங்
திருவிழாவிற்கு முன்
திருவிழா தொடங்கும் முன் அந்நியர் கிராமத்திற்கு வந்தால், அவர் ஊருக்குச் செல்லலாம் அல்லது திருவிழா முழுவதும் விருந்தினராக தங்கலாம், கிராமத்தின் விருந்தோம்பலை அனுபவித்து மகிழலாம்.
கிராமங்களில் உள்ள கிணறுகள் சுத்தம் செய்யப்பட்டு வீடுகள் சீரமைக்கப்படுகின்றன.
திருவிழாவின் போது
லோதாக்களின் கிராமங்களுக்கு இடையே சில சடங்கு நிகழ்ச்சிகளிலும் மற்ற கொண்டாட்ட நடவடிக்கைகளிலும் சிறிய வேறுபாடு இருக்கலாம். கிராமம் அதன் சொந்த பூசாரி மற்றும் அதன் கிராமத்திற்குள் வழக்கமான சட்டங்களைக் கொண்டுள்ளது. அதன்படியே செயல்படவும் வலியுறுத்தப்படுகிறது. இருப்பினும், கொண்டாட்டத்தின் அடையாளம், அதன் முக்கியத்துவம் மற்றும் பாடங்கள் அல்லது நோக்கங்கள் அனைத்தும் ஒரே மாதிரியானவை.
விழாக்களில் மக்கள் தங்கள் வழக்கமான ஆடைகளை அணிந்துகொள்கிறார்கள்
வெளி இணைப்புகள்
பகுப்பு:நவம்பர் சிறப்பு நாட்கள்
சுய ஊனம்
தற்பிரிவு (Autotomy) அல்லது சுய ஊனம் என்பது  ஒரு விலங்கு தன்னைத் தானே ஊனத்துக்கு உள்ளாக்கும் ஒரு செயலாகும். பல்லி போன்ற உயிரினங்கள் தனது வால் பகுதியை எதிரியின் கவனத்தை திசைத் திருப்பும்வகையில் தானே துண்டித்து எதிரியை குழம்பவைத்து தப்பிப்பது ஒரு எடுத்துக்காட்டாகும். பல்லியின் வால் பகுதியிலுள்ள வால் முள்ளெலும்பு கடினப்படாத பகுதியாக உள்ளது. இது எளிதில் துண்டாகி விழுந்து விடும். துண்டாகி வால் துடிப்பதையே எதிாி உயிாி பாா்த்துக் கொண்டிருக்க பல்லி தப்பித்துக் கொள்ளும். பல்லிபோன்ற சில விலங்குகள் இழந்த உடல் பகுதியை மீண்டும் மீளாக்கத்தால் உருவாக்கும் திறன் கொண்டவையாக உள்ளன. பல்லியின் வெட்டப்பட்ட வால் மீண்டும் வளா்ச்சி பெறும். என்றாலும் இந்த வாலின் அமைப்பு முந்தைய உண்மையான வாலைப் போல் இருக்காது.
மேற்கோள்கள்
பகுப்பு:விலங்கின உடற்கூற்றியல் பகுப்பு:விலங்கின நடத்தையியல்
அஷ்டபிரதான்
அஷ்ட பிரதான் (Ashta Pradhan) (நவீன கால அமைச்சரவை) என்பது மராட்டியப் பேரரசில் மந்திரி பிரதிநிதிகளின் குழுவாக இருந்தது. மராத்தா மையப்பகுதியில் நல்லாட்சி நடைமுறைகளை அமல்படுத்தியதோடு, முகலாயப் பேரரசுக்கு எதிரான இராணுவப் போர்களின் வெற்றிக்கும் இந்த சபை பெருமை சேர்த்தது.
அமைப்பு உருவாக்கம்
1674 இல், சிவாஜியின் முடிசூட்டு விழா இன்றைய இந்திய மாநிலமான மகாராட்டிராவில் உள்ள ராய்கட் கோட்டையில் நடைபெற்றது. அந்த சந்தர்ப்பத்தில், சிவாஜி தனது புதிய மாநிலத்தின் நிர்வாகத்திற்கு வழிகாட்ட எட்டு அமைச்சர்களைக் கொண்ட ஒரு குழுவை நிறுவினார். இந்த சபை அஷ்ட பிரதான் என்று அழைக்கப்பட்டது. அமைச்சர்கள் ஒவ்வொருவரும் ஒரு நிர்வாகத் துறையின் பொறுப்பில் வைக்கப்பட்டனர்; எனவே, சபை ஒரு அதிகாரத்துவத்தின் பிறப்பைக் கொண்டிருந்தது.
ஒரு நிர்வாக முறையை முறைப்படுத்துவது பிற நடவடிக்கைகளுடன் கூடிய ஒரு பகுதியாகும். இது ஒரு இறையாண்மை அரசை முறைப்படுத்துவதைக் குறிக்கிறது. இது சிவாஜியின் முடிசூட்டு நிகழ்வின் போது செயல்படுத்தப்பட்டது. அச்சமயத்தில் அவரது அடையாளத்தைத் தாங்கிய நாணயங்கள் (செப்பு மற்றும் தங்க நாணயம்) வெளியிடப்பட்டன.
குழுவின் கடமைகள்
அஷ்ட பிரதான் மாநிலத்தின் அனைத்து முதன்மை நிர்வாக செயல்பாடுகளையும் உள்ளடக்கியதாக வடிவமைக்கப்பட்டது. ஒவ்வொரு அமைச்சருக்கும் நிர்வாகத்தில் ஒரு பங்கு பொறுப்பு வழங்கப்பட்டது. அமைச்சர் பதவிகளின் பெயர்கள் சமசுகிருத மொழியிலிருந்து பெறப்பட்டன.
முகலாய சாம்ராஜ்யத்துடனான தொடர்ச்சியான மோதலானது, ஆரம்பகால அரசின் விவகாரங்களுக்கு இராணுவ விஷயங்கள் மிக முக்கியமாக இருந்தன. எனவே, மத குரு பண்டிதராவ் மற்றும் நீதித்துறை நியாதிஷா ஆகியோரைத் தவிர, மற்ற அமைச்சர்கள் முழுநேர இராணுவக் கட்டளைகளைக் கொண்டிருந்தனர். மேலும் அவர்களின் பிரதிநிதிகள் அவர்களுக்கு அவர்களின் கடமைகளைச் செய்தனர். மராட்டிய பேரரசின் பிற்காலத்தில், இந்த பிரதிநிதிகள் மற்றும் அவர்களது ஊழியர்கள் பேஷ்வாவின் அதிகாரத்துவத்தின் மையத்தை அமைத்தனர்.
சிவாஜிக்குப் பிறகு
சிவாஜியின் மகன் சம்பாஜி, (1680-89 இல் ஆட்சி செய்தவர்) சபையின் முக்கியத்துவத்தை குறைமதிப்பிற்கு உட்படுத்தினார். காலப்போக்கில், சபை பதவிகள் பரம்பரை, பெயரளவு அதிகாரங்களுடன் அரசவையில் சடங்கு பதவிகளாக மாறியது. கி.பி 1714 தொடங்கி, சிவாஜியின் பேரன் சாகுஜியால் நியமிக்கப்பட்ட ஒரு தலைமை அமைச்சர் படிப்படியாக அதிகாரத்தை தவறுதலாக பயன்படுத்தினார். ஒரு சில காலத்திற்குள், மராட்டிய அரசின் உண்மையான கட்டுப்பாடு அவரது குடும்பத்திற்கு சென்றது. பரம்பரை முதன்மை அமைச்சர்களின் இந்த குடும்பம் பேஷ்வா என்ற பட்டத்தை தக்க வைத்துக் கொண்டது. இருப்பினும், சிவாஜியின் ஆட்சியின் கடைசி தசாப்தத்தில் அது நிறைவேற்றிய செயல்பாடுகளை நிரப்ப அஷ்ட பிரதான் சபை ஒருபோதும் புதுப்பிக்கப்படவில்லை.
சான்றுகள்
பகுப்பு:மராட்டியப் பேரரசு பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள் பகுப்பு:அரசர்கள் பகுப்பு:மகாராட்டிர வரலாறு
கயா மடா
கயா மடா எனும் கஜமதன் (ஆங்கிலம்: Gajah Mada ஜாவா மொழி: ꦓꦗꦃꦩꦢ); என்பவர், பொ.பி 1290 முதல் 1364 வரை வாழ்ந்த தலைநிறந்த அரசுசூழ் மதியூகியும் சாவகப் பேரமைச்சரும் ஆவார். இவரின் அசல் பெயர் சிரனோதரன் (Jirnnodhara).
இவருக்கு "ஆனைத் தளபதி" (Mahapatih) எனும் அடைமொழிப் பெயரும் உண்டு. மயபாகித் பேரரசை அதன் உன்னத நிலைக்கு இட்டுச் சென்றவர் எனப் போற்றப் படுகின்றார்.
புகழ்பெற்ற "பலபா சூளுரை" (Sumpah Palapa) இவருக்குப் பெரும் புகழை ஏற்படுத்தித் தந்தது. இன்றைய இந்தோனேசியாவில், கயா மடா, மாபெரும் தேசிய வீரர்களுள் ஒருவராக மதிக்கப் படுகின்றார்.
வாழ்க்கை
கயா மடாவின் முற்கால வாழ்க்கை பற்றி போதுமான தரவுகள் கிடைக்கவில்லை. "பயங்கரம்" எனும் மயபாகித் அரச காவலர் படையின் தளபதியாகவே அவர் முதன்முதலாக அறியப் படுகின்றார். "ராக்கிரியன் குதி" என்பவன், மயபாகித் அரசன் செயநகரனுக்கு (பொ.பி 1309–1328) எதிராக கிளர்ச்சி செய்த போது, கயா மடாவும், அவருக்கு முந்திய மகாபதி ஆரிய தடாவும் மன்னன் தப்பிச் செல்ல உதவியதையும், பின்பு கயா மடா அக்கிளர்ச்சியை அடக்கியதையும் அறிய முடிகின்றது.
செயநகரன், ராக்கிய்ரியன் குதியின் கையாளான தங்கன் எனும் அரசவை மருத்துவன் ஒருவனால் ஏழாண்டுகளுக்குப் பின், அறுவைச் சிகிச்சை என்ற பெயரில், செயநகரன் கொல்லப் படுகின்றான்.
நகரகிரேதாகமம்
நகரகிரேதாகமம் எனும் சாவக நூலொன்று, அந்தக் கொலைக்கு கயா மடாவே உடந்தையாக இருந்ததாகச் சொல்கின்றது. தான் விசுவாசமாக இருந்த அரசி தியா தேவி காயத்திரியின் புத்திரிகளுக்கும் மேலாக, அவர்களின் முத்த சகோதரன் செயநகரன் அடக்குமுறையைப் பாவித்ததே இதற்குக் காரணம் என்று சொல்லப்படுகின்றது.
செயநகரனுக்குப் பின் அவன் தமக்கை திரிபுவன விஜயதுங்கதேவி (பொ.பி 1328–1350) ஆட்சிப்பீடம் ஏறினாள். 1329இல் அப்போதைய மகாபதியாக விளங்கிய ஆரிய தடா ஓய்வு பெற்றதைத் தொடர்ந்து, கயா மடா மகாபதியாக பதவி அமர்த்தப்பட்டார். இக்காலவேளையில், சடெங், கேடா ஆகிய இடங்களில், 1331இல் ஏற்பட்ட வேறு இரு கலகங்களையும், மடா அடக்கவேண்டி நேர்ந்தது.
பலாபா சூளுரை
திரிபுவதுங்கதேவியின் கீழ், மகாபதியாக கயா மடா பதவியேற்றபோது, புகழ்பெற்ற சபதமொன்றை அவர் சூளுரைத்ததாகச் சொல்லப்படுகின்றது. " மலாயத் தீவுகள், செரம், தஞ்சாங்கபுர, கரு, பகாங், டொம்பு, பாலி, சுண்டா, பலம்பெங், துமாசிக் முதலான நுசாந்தரங்கள் (இந்தோனேசிய தூரதேச எல்லைகள்) மயபாகித்தின் ஆளுகையின் கீழ் இருக்கும் வரை தான் பழங்களையோ சுவையூட்டிகளையோ உணவாக உள்ளெடுக்கப் போவதில்லை" என்பதே கயா மடாவின் "பலாபா சூளுரை" ஆகும். மறைமுகமாக, இச்சூளுரையானது, மயபாகித்துக்குத் தன்னை முழுமையாக அர்ப்பணித்து, உலகியல் இன்பங்களை கயா மடா வெறுத்தொதுக்கி இருந்ததையே இச்சூளுரை சுட்டிக் காட்டுவதாகச் சொல்லப்படுகின்றது.
தன் சூளுரைப்படியே, பெடுலு, பாலி, லொம்பொக் பகுதிகளையும் பின் சிறிவிசயத்தையும் கைப்பற்றிய கயா மடா, அங்கு, மயபாகித் இளவரசர்களில் ஒருவனான ஆதித்தியவர்மனை உபராசனாக அமர்த்தினார். பின், தென்கிழக்காசியாவின் முதலாவது முகம்மதிய சுல்தானமாகிய பசாயுடன் மோதிய அவர், பின் விந்தன், துமாசிக்(சிங்கப்பூர்), மலாயு (இன்றைய யம்பி) முதலான தேசங்களையும் மயபாகித்தின் ஆளுகைக்குக் கீழ் கொண்டுவந்தார்.
துங்கதேவி 1350இல் அரச பதவியைத் தன் மகன் ஹயாம் வுரூக்கிற்கு விட்டுக்கொடுத்த பின், மிகக் கடுமையாக உழைத்த கயா மடா, இந்தோனேசியாப் பகுதியை மாத்திரமன்றி, இந்நாளில், சிங்கப்பூர், மலேசியா, புரூணை, பிலிப்பைன்சு, கிழக்குத் தீமோர் முதலான இன்றைய நாடுகளின் பெரும்பாகத்தையும் மயபாகித் சாம்ராச்சியத்தின் ஆளுகையின் கீழ் வைத்திருப்பதில் வெற்றிகண்டார்.
புபாத் போர்
1357இல், மயபாகித்தின் மேலாதிக்கத்தை எதிர்த்த ஒரேயொரு நாடாக, அதன் எல்லையிலிருந்த சுண்டா நாடு மட்டுமே விளங்கியது. பேரழகியாகப் புகழ்பெற்று விளங்கிய சுண்டா இளவரசி "டியா பிதாலோக சித்திரரேஷ்மி"யை மணம்புரிய, மயபாகித் பேரரசன் ஹயாம் வுரூக் பேராவல் கொண்டிருந்தான். அதற்கு சுண்டாவும் சம்மதிக்கவே, மயபாகித்தின் வடவெல்லையில் இருந்த புபாத் சதுக்கத்தில், பிதாலோகாவையும், சுண்டா அரசகுடும்பத்தையும் திருமணத்துக்கு வரவேற்று அழைத்துவரும் பொறுப்பு, கயா மடாவிடம் ஒப்படைக்கப்பட்டது.
இவ்வாய்ப்பை, சுண்டாவை அடிபணியச் செய்யச் சிறந்த சந்தர்ப்பமாகப் பயன்படுத்த நினைத்தார் கயா மடா. ஹயாம் வுரூக்கின் ஆசைக்கு மாறாக, சுண்டா இளவரசி ஹயாம் வுரூக்கின் மகாராணியாக அல்ல, ஆசைநாயகியாகவே விளங்க முடியும் என்று பொய்சொன்னார் கயா மடா. மயபாகித்துடன் நல்லிணக்கம் ஏற்படவேண்டும் என்று திருமணத்துக்குச் சம்மதித்திருந்த சுண்டா அரசருக்கும் அவர் குடும்பத்தவருக்கும் இது பேரதிர்ச்சியை ஏற்படுத்தியது. திருமண ஏற்பாடுகளை நிறுத்திய சுண்டா நாட்டினர், கயா மடாவின் தலைமையிலான மயபாகித் படை கொலைமிரட்டல் விடுத்த போதும் அஞ்சவில்லை. புபாத் சதுக்கத்தில் இருதரப்பினருக்கும் சிறுபோர் ஒன்று இடம்பெற்றது. சுண்டா அரசர் பிரபு மகாராச இலிங்கபுவனரும், ஏனைய அரச குடும்பத்தாரும் செத்தொழியும் வரை போர் தொடர்ந்தது. ஹயாம் வுரூக் மீது நேசம் கொண்டிருந்த இளவரசி பிதாலோகா, இந்த அடுத்தடுத்த அதிர்ச்சிகளால் மனமுடைந்துபோய், தற்கொலை செய்துகொண்டாள்.
கயா மடாவிடம் இருந்த அதிகாரக் குவிப்பால் நிகழ்ந்த அனர்த்தங்களை ஆய்ந்து பார்த்த ஹயாம் வுரூக், "மகாபதி" என்ற மயபாகித்தின் மாபெரும் பதவியையே இல்லாதொழித்து, பதிலாக நான்கு "மகாமந்திரிகள்" எனும் புதிய பதவிகளை ஏற்படுத்தினான். புத்திக்கூர்மை நிறைந்தவனாக விளங்கிய ஹயாம் வுரூக்கால், கயா மடா பதவிநீக்கப்பட்ட பின்னும், அவரால் ஏற்படுத்தித் தரப்பட்ட புதிய அரசியல் எல்லைகளையும் நாடுகளையும் தக்க வைத்துக்கொள்ள முடிந்தது. எனினும் ஹயாம் வுரூக்கின் மறைவுக்குப் பின், மயபாகித்தின் வீழ்ச்சி மெல்ல மெல்ல ஆரம்பிக்கலாயிற்று.
மக்கள் வழக்கு
பாலியிலுள்ள பிலாபாது எனும் அரச வீட்டில், கயா மடாவுக்கான தோபெங் எனும் முகமூடிச் சடங்கு ஆண்டாண்டாய் இடம்பெற்று வருகின்றது. கயா மடாவின் முகமூடி பாதுகாப்பாக வைக்கப்பட்டுள்ளதுடன், அது பாலிக்கு அமைதியையும் வளத்தையும் ஏற்படுத்தும் என நம்பப்படுகின்றது.
கயா மடா, 20ஆம் நூற்றாண்டளவில் எழுச்சியுற்ற இந்தோனேசிய தேசியவாத இயக்கத்தால் முன்னிலைப்படுத்தப்பட்டார். கயா மடாவின் ஆட்சியைச் சுட்டிக்காட்டி, மேலைத்தேய ஆதிக்கத்துக்கு முன்பிருந்தே தாம் ஒத்த கலாச்சாரத்தைக் கொண்டிருந்தவர்கள் என்பதைச் சுட்டிக்காட்டி, இந்தோனேசியர்கள் மத்தியில் ஒற்றுமையை ஏற்படுத்த, அவர்களால் முடிந்தது. இவ்வாறு, நெதர்லாந்திலிருந்து இந்தோனேசியா விடுதலை பெறுவதற்கு, கயா மடா, மாபெரும் உந்துசக்திகளுள் ஒன்றாக விளங்கினார்.
இந்தோனேசியருக்கு முதலாவது இலவசக்கல்வியை வழங்கிய அரச பல்கலைக்கழகமானது, கயா மடாவைக் கௌரவிக்கும் வகையில், "கயா மடா பல்கலைக்கழகம்" எனப் பெயர்சூட்டப்பட்டது. 1945இல் முழுமையடைந்த இப்பல்கலைக்கழகமே, இந்தோனேசியாவின் முதலாவது இலவச மருத்துவக் கற்கையை அறிமுகப்படுத்திய பல்கலைக்கழகம் ஆகும். இந்தோனேசியாவின் முதலாவது தொடர்பாடல் செய்மதி கூட, அவரது சூளுரையை நினைவுகூரும் வண்ணம், "பலாபா செய்மதி" என்றே பெயர்சூட்டப்பட்டது. "கயா மெடா தெரு" எனப் பெயர் சூட்டப்பட்ட நூற்றுக்கணக்கான சாலைகள் சாவகத்தில் காணக் கிடைக்கின்றன.
வெளி இணைப்புகள்
பகுப்பு:இந்தோனேசியா பகுப்பு:1364 இறப்புகள்
கங்கோஜி கொத்தூர்
கங்கோஜி கொத்தூர் (Gangoji Kothur) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், வேப்பனப்பள்ளி ஊராட்சி ஒன்றியத்துக்கு உட்பட்ட  ஒரு சிற்றூர் ஆகும். இது சிந்தகும்மணப்பள்ளி ஊராட்சிக்கு உட்பட்ட ஊராகும்.
பெயராய்வு
கங்கோ என்னும் தெலுங்கு சொல்லுக்கு மாடுகள் என்பது பொருள். இப்பகுதியில் மாடுககள் முகுதியான அளவு வளர்க்கப்படுவதால் இவ்வூருக்கு இந்தப் பெயர் வந்திருக்கலாம் என்கிறார் கோ. சீனிவாசன்.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 20 கிலோமீட்டர் தொலைவிலும், சென்னையிலிருந்து 270 கிலோமீட்டர் தொலைவிலும் உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
வான்பயண உட்பதிகை
thumb|பாங்காக்கிலுள்ள [[சுவர்ணபூமி வானூர்தி நிலையம்|சுவர்ணபூமி வானூர்தி நிலையத்தில் தாய் ஏர்வேசின் உட்பதிகை சேவை முகமைகள் ]]
வான்பயண உட்பதிகை (Airport check-in) என்பது வானூர்தி நிலையத்தில் பயணத்திற்கு முன்பாக வான்சேவை நிறுவனங்கள் பயணிகளின் முன்பதிவுச் சீட்டை சரிபார்த்து ஏற்கும் செயற்பாட்டைக் குறிப்பதாகும். இதற்காக வானூர்தி நிலையங்களில் அமைக்கப்பட்டுள்ள சேவை முகப்புகளை இந்நிறுவனங்கள் பயன்படுத்துகின்றன. உட்பதிகையை பொதுவாக வான்வழிப் போக்குவரத்து நிறுவனமே மேற்கொள்கிறது; அல்லது வான்வழிப் போக்குவரத்து நிறுவனத்தின் சார்பாக கையாள்கை முகமை அலுவலர்கள் பணிபுரிவர். பயணிகள் தாங்கள் வானூர்தியின் உள்ளறையில் எடுத்துச்செல்லவியலா அல்லது விரும்பாத பெட்டிகளை இங்கு ஒப்படைக்கின்றனர். பயணிகளுக்கு இதற்கான சரக்குச்சீட்டும் இருக்கையிடம் இடப்பட்ட ஏறுகை அனுமதிச்சீட்டும் வழங்கப்படுகின்றது. வானூர்தியில் ஏறுவதற்கு இந்த அனுமதிச்சீட்டு அவசியமாகும்.
நாக்கு
thumb|250px|மனித நாக்கு
மாந்தர்களில் நாக்கு அல்லது நாவானது, வாயின் அடியில் எலும்போடு இணைக்கப்பட்ட எலும்புத்தசை என்னும் வகையைச் சேர்ந்த இளஞ்சிவப்பு நிறத் தசை ஆகும். இது வாயில் இடும் உணவை பற்கள் மெல்லுவதற்குத் ஏற்றார்போல் நகர்த்தியும், புரட்டியும், திருப்பியும் தரும் உறுப்பு. மென்ற உணவை விழுங்கி உணவுக் குழாய்க்குத் தள்ளுவதும் நாக்கே. உணவின் சுவையை உணரும் முதன்மையான உறுப்பு நாக்காகும். நாக்கின் மேற்புறத்தில் சுவையுணர் நுண்புடைப்புகள் பல உள்ளன. நாக்கு பலவாறு வளையவல்லது, எனவே வெவ்வேறு வகையான ஒலிகள் எழுப்பி மொழி பேசுவதற்கும் நாக்கு மிகவும் துணை செய்கின்றது. தமிழில் வழங்கும் ழகரம், ளகரம், லகரம், நகரம் முதலிய எல்லா எழுத்தொலிகளையும் பலுக்கிப் பார்த்தால் மொழி பேசும் பொழுது நாவின் பணி தெளிவாக விளங்கும். வாயில் ஊறும் உமிழ்ந்நீரினால் நாக்கு எப்பொழுதும் ஈரமாக இருக்கும். thumb|left|200px|நாக்கின் மேல்புறத்தில் உள்ள தட்டையான நாமுடிப்பு. நாவின் குறுக்குவெட்டுத்தோற்றம்
உடலில் உள்ள தசைகளில் நாக்கு வலிமையான தசைகளில் ஒன்று. உடம்பிலேயே தொடு உணர்ச்சி மிக்க உறுப்பு நாக்கின் நுனி ஆகும். நாக்கின் மேற்புறத்தில் உள்ள நுண்புடைப்புகளில் நான்கு வகையான நுண்புடைப்புகள் உள்ளன. சுவையுணர் நுண்புடைப்புகளுக்கு நாமுடிப்பு என்று பெயர். நாமுடிப்புகளின் அமைப்பைப் பொருத்து அவை இனிப்பு, புளிப்பு, கசப்பு, கரிப்பு, உமாமி ஆகிய ஐந்து வகையான சுவைகளை தனித்தனியாகவும் கூட்டாகவும் உணர்வதாக அறிவியாளர்கள் அறிந்துள்ளனர். அண்மைக்காலம் வரையிலும் நாவின் வெவ்வேறு பகுதிகள் வெவ்வேறு சுவைகளை உணர்வதாகத் தவறாக பாடநூல்களில் இருந்து பொதுஅறிவுக் கட்டுரைகள் வரை எங்கும் எழுதப்பட்டு வந்தது. தனித்தனி சுவைகளை உணர நாவினில் தனியான இடங்கள் ஏதும் இல்லை. சுவையை உணர மூக்கால் நுகர்வதும் இன்றியமையாதது.
நாவின் நுண்புடைப்புகளாகிய நாமுடிப்புகளின் நான்கு வகைகளில் ஒருவகையான நாமுடிப்பு மெல்லிய இழைபோல் உள்ளது ( iliform), இன்னொருவகையான நாமுடிப்பு, நாய்க்குடை அல்லது காளான் போல் தலைப்பகுதி பருத்து உள்ளது (fungiform). மூன்றாவது வகை நாமுடிப்பு ஒரு வளையம் போன்ற வடிவில் உள்ளது. இதுவே நாமுடிப்புகளில் பெரியது (circumvallate). நான்காவது வகை தட்டையாக உள்ளது (foliate).
ஊர்வனவற்றின் நாக்குகள்
பல்லியைப்போல பூச்சிகளை உணவாகக் கொள்ளும் பல விலங்குகள் ஒரு தனிப்பட்ட தகவமைப்பைக் கொண்டுள்ளன. அதாவது அந்த விலங்குகளின் நாக்கானது பசைத் தன்மை கொண்டதாக இருக்கும். ( எ.கா. பல்லி, தவளை, பச்சோந்தி முதலியன ) இந்தப் பண்பினால் இவை நாக்கை நீட்டும்போது பூச்சிகள் அதில் ஒட்டிக் கொள்கின்றன.
மேற்கோள்கள்
பகுப்பு:உடல் உள்ளுறுப்புகள் பகுப்பு:சமிபாட்டுத்தொகுதி
கேரளத்தின் வட்டங்களின் பட்டியல்
கேரளாவில் மாவட்டத்திற்கு கீழே உள்ள நிர்வாக பிரிவுகள் வட்டங்கள் என்று அழைக்கப்படுகின்றன. 1670 கிராமங்கள் (குழு கிராமங்கள் உட்பட) கொண்ட 78 வட்டங்கள் உள்ளன. வலது|thumb|495x495px| கேரள நிர்வாகப் பிரிவுகள்; 2020ஐ அடிப்படையாகக் கொண்ட வரைபடம் <mapframe width="500" height="500" text="Taluks in Kerala" align="right"> { "type": "ExternalData", "service": "geoshape", "properties": { "stroke": "#ff0000", "stroke-width": 1 }, "query": "# Taluks in Kerala\nSELECT ?id ?idLabel\n(concat(, ?idLabel, ) as ?title)\nWHERE\n{\n?id wdt:P361 wd:Q7680362. # is a district\n?id wdt:P17 wd:Q668. # in India\nSERVICE wikibase:label { bd:serviceParam wikibase:language 'en'}\n}"}
குறிப்புகள்
பகுப்பு:கேரளம் பகுப்பு:கேரளம் தொடர்புடைய பட்டியல்கள்
தரிக்கெரே சட்டமன்றத் தொகுதி
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:சிக்கமகளூர் மாவட்டம்
கோகிலுயே, போயர்-அகமது மாகாணம்
thumb|250x250px| காமின் மவுண்டு ; சேடகன், பாசிட்டு கச்சரன் கவுண்டி, முடியும் குளிர்காலத் தோற்றம்
கோகிலுயே, போயர்-அகமது மாகாணம் (Kohgiluyeh and Boyer-Ahmad Province ) (, Ostān-e Kohgīlūye va Būyer-Ahmad ) (Luri: استان کهگیلویه و بِیرَمَد, Ostān-e Kohgīrūye-o Beyramad ) என்பது ஈரான் நாட்டில் நிருவாக முறைமைகளுக்காக ஏற்படுத்தப்பட்ட முப்பத்து ஒரு நில நிருவாக மாகாணாங்களில் ஒன்றாகும். இம்மாகாணம் ஈரான் நாட்டின் தென்மேற்கில், அமைந்து உள்ளது. அதன் தலைநகரம் யாசுச்வு ஆகும். இந்த மாகாணம் 15,563 சதுர கிலோமீட்டர் பரப்பளவைக் கொண்டுள்ளது, 2006 ஆம் ஆண்டில், 634,000 மக்கள் தொகையைக் கொண்டிருந்தனர். தேசிய மக்கள் தொகை மற்றும் வீடமைப்பு கணக்கெடுப்பின்படி, 2011 ல் இந்த மாகாணத்தின் மொத்த மக்கள் தொகை 658,629 நபர்கள் ஆகும். மக்கள் முக்கியமாக உலூரி மொழி பேசுகிறார்கள். கோகிலுயே, போயர்-அகமது மாகாணத்தின் மாவட்டங்கள் பகமாய் கவுண்டி, இலாண்டே கவுண்டி, போயர்-அகமது கவுண்டி, சரம் கவுண்டி, தானா கவுண்டி, பாசிட்டு கவுண்டி மற்றும் கட்சரன் கவுண்டி.
நிலவியல்
ஜாக்ரோஸ் மலைத்தொடரின் ஒரு பகுதியான இந்த மாகாணம், பெரும்பாலும் நிலப்பரப்பில் உள்ளது. 5,109 மீட்டர் உயரத்துடன் தேனா என்ற சிகமாமே இதன் மிக உயரமான இடம் ஆகும். தேனாவின் மலைத்தொடர், 20 க்கும் மேற்பட்ட உயரமான சிகரங்களையும், கடல் மட்டத்திலிருந்து 4000 மீட்டர் உயரமும் கொண்டவை ஆகும். பெரிய இமயமலைத்தொடரின் சிறுவடிவ மாதிரிப் போல இந்த மலைத்தொடர்கள் காணப்படுகின்றன. கோகிலுயே, போயர்-அகமது மாகாணத்தில் அமைந்துள்ள இந்த மலைத்தொடர் ஓக் மரங்கள் நிறைந்த காடுகளைக் கொண்டு நெருக்கமாகச் சூழப்பட்டுள்ளது. இயற்கை நீரூற்றுகள், பறவைகளின் பாட்டு ஒலிகள், புதிய காற்று ஆகியவை சுற்றுலாப் பயணிகளை ஈர்க்கின்றன. குறிப்பாக, இயற்கையின் அனைத்து காதலர்களையும், வெகுவாகக் கவர்ந்து இழுக்கின்றன. ஈரான் நாட்டில் அமைந்துள்ள மற்றொரு மலை கச்சரனின், காமின் அல்லது காமி குறிப்பிடத் தகுந்த இடமாகும்.
இராசநாயகம்
திருநாவுக்கரசு இராசநாயகம் (ஓய்வுநிலை மாவட்ட செயலாளர் பிரதி பிரதம செயலாளர் பொதுநிர்வாகம் வடக்கு மாகாணசபை) இலங்கை திட்டமிடல் சேவையினைச் சேர்ந்த மூத்த அதிகாரி. இவர் பூநகரி கிளிநொச்சியினைச் சேர்ந்த குமாரசாமி திருநாவுக்கரசிற்கும் விசுவலிங்கம் பாக்கியம் என்பவருக்கும் மகனாக பிறந்தார்.
ஆரம்ப வாழ்க்கை
திருநாவுக்கரசு இராசநாயகம் இவர் பூநகரி கிளிநொச்சியினைச் சேர்ந்த குமாரசாமி திருநாவுக்கரசிற்கும் விசுவலிங்கம் பாக்கியம் என்பவருக்கும் மகனாக பிறந்தார்.தனது ஆரம்பகல்வியினை பூநகரி அத்தாய் ஸ்ரீ முத்துகுமாரசாமி பயின்றார்.கல்விப் பொது சாதாரண தரம்வரை பூநகரி மகாவித்தியாலயத்தில் கற்றார்.உயர் தரத்தினை யாழ்ப்பாண இந்துக்கல்லூரியில் தொடர்ந்தார்.1964 ம் ஆண்டு கலைப்பிரில் பேராதனைப் பல்கலைக்கழத்திற்கு தெரிவுசெய்யப்பட்டார். 1968 ம் ஆண்டு கலைப்பட்டதாரியாக பேராதனைப் பல்கலைக்கழத்தில் இருந்து வெளியேறினார்.
அரசபணி
குறிப்பு- இலங்கையில் அரச அலுவலர்கள் நிதிபிரமாணம் (F.R) நிர்வாக பிரமாணம் (A.R) என்பவற்றுக்கு கட்டுப்பட்டே பணியாற்ற வேண்டும்.திரு இராசநாயகம் மேற்படி பிரமாணங்களிற்கு மேலாக தற்றுணிவின் அடிப்பைடையில் செயலாற்றும் திறன் உள்ளவர்.இதனால் அவரின் சில நிர்வாக முடிவுகளை (T.R) முடிவுகள் என்று அவரோடு பணியாற்றியவர்கள் அழைப்பார்கள்
இறப்பு
உடல் நலக்குறைவால் 02-11-2017 அன்று இவ்வுலகை விட்டு சென்றார்
வெளி இணைப்புகள்
பகுப்பு:இலங்கை நபர்கள் பகுப்பு:2017 இறப்புகள்
வண்டிநத்தம் மாரியம்மன் கோயில்
வண்டிநத்தம் மாரியம்மன் கோயில் தமிழ்நாட்டில் நாமக்கல் மாவட்டம், வண்டிநத்தம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 3 நாட்கள் முக்கிய திருவிழாவாக நடைபெறுகிறது.
பென்சைல் பொட்டாசியம்
பென்சைல் பொட்டாசியம் (Benzyl potassium ) என்பது C6H5CH2K. என்ற மூலக்கூற்று வாய்ப்பாடு கொண்ட கரிம பொட்டாசியம் சேர்மமாகும். ஆரஞ்சு நிறத்தில் திண்மமாக காணப்படும் இச்சேர்மம் ஐதரோ கார்பன் கரைப்பான்களுடன் மட்டும் ஒரு வலிமையான காரமாகச் செயல்படுகிறது. P – தொலைல் சோடியம் வழியாக இருபடி நிலைகளில் உலோக ஈனிமாற்ற வினையின் மூலம் பென்சைல் பொட்டாசியம் தயாரிப்பதே அசலான தயாரிப்பு முறையாகும்:
மேற்கோள்கள்
பகுப்பு:பொட்டாசியம் சேர்மங்கள் பகுப்பு:பென்சைல் சேர்மங்கள்
தென்பொன்பரப்பி சொர்ணபுரீஸ்வரர் கோயில்
தல வரலாறு
காகபுஜண்டர் 18 சித்தர்களின் தலைவராக கருதப்படுகிறார். அவர் இத்தலத்தில் 16 ஆண்டுகள் கடும்தவமிருந்து அதன் பயனாக 16 முகங்கள் கொண்ட சோடச லிங்கத்தின் தரிசனம் பெற்றார். அதைப் போன்ற சிவலிங்கத்தினை உருவாக்கி தென் பொன்பரப்பி பகுதியை ஆட்சி செய்த வானகோவராயன் எனும் மன்னனிடம் அளித்தார். மன்னர் இந்த லிங்கத்தினை வைத்து கோயில் அமைத்தார்.
ஆதாரங்கள்
பகுப்பு:விழுப்புரம் மாவட்டத்திலுள்ள சிவன் கோயில்கள்
அலிப்பூர்துவார் மக்களவைத் தொகுதி
அலிப்பூர்துவார் மக்களவைத் தொகுதி (Alipurduars - Lok Sabha constituency) என்பது மேற்கு வங்கத்தில் உள்ள ஒரு இந்திய நாடாளுமன்ற மக்களவைத் தொகுதி ஆகும். இந்தத் தொகுதி பழங்குடியினருக்கு ஒதுக்கப்பட்டுள்ளது.
சட்டமன்ற தொகுதி
எல்லை நிர்ணய ஆணையத்தின் உத்தரவின்படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, நாடாளுமன்றத் தொகுதி எண். 2 அலிபுர்டுவார்கள், பட்டியலிடப்பட்ட பழங்குடியினருக்கு (ST) ஒதுக்கப்பட்ட தொகுதியாக உள்ளது. இந்த மக்களவைத் தொகுதி 2009 ஆண்டு முதல் பின்வரும் சட்டமன்றப் பிரிவுகளைக் கொண்டுள்ளது:
மேற்கு வங்கம், அலிப்பூர்துவார் நாடாளுமன்றத் தொகுதியில் உள்ள சட்டமன்றத் தொகுதிகள்:
மேற்கோள்கள்
பகுப்பு:மேற்கு வங்காள மக்களவைத் தொகுதிகள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சுசான் பின்லே
'''சுசான் ஜி. பின்லே' (Susan G. Finley)'' ஓர் அமெரிக்க மாந்தக் கணிப்பாளரும் அமைப்புப் பொறியாளரும் வானியலாளரும் ஆவார். இவர் நாசாவின் தாரைச் செலுத்த ஆய்வகத்தில் 1958 இல் இருந்து நெடுங்காலம் பணிபுரிந்த பெண் பணியாளரும் ஆவார். எக்சுபுளோரர் 1 எனும் தேட்டக்கலம் ஏவிய இருநாட்கள் கழித்து இவர் நாசாவின் தாரைச் செலுத்த ஆய்வகத்தில் ஏவூர்திகளின் தடவழியைக் கையால் கணிக்கும் மாந்தக் கணிப்பாளராகச் சேர்ந்துள்ளார். இவர் இப்போது நாசாவின் ஆழ் விண்வெளி வலையமைப்பின் அமைப்புப் பொறியாளராக உள்ளார். இவர் மென்பொருள் ஓர்விலும் வல்லுனர் ஆவார். இவர் தாரைச் செலுத்த ஆய்வகத்தில் சூரியன், நிலா, சூரியக் குடும்பக் கோள்கள், சூரியக் குடும்பப் பிற வான்பொருள்களின் தேட்டங்களில் கலந்துகொண்டுள்ளார்.
வீனஸ் (தொன்மவியல்)
thumb|upright|right|அன்பு, அழகு, கருவுறுதல், செழிப்பு மற்றும் ஆசைக்கான கடவுளான வீனஸ். வீனஸ் (Venus) என்பவர் உரோமத் தொன்மவியலில் காணப்படும் ஒரு பெண் தெய்வம் ஆவார். கிரேக்கத் தொன்மவியலில் இவருக்கு ஒப்பானவர் அப்ரோடிட் ஆவார். இவர் உரோமத்தொன்மவியலில் அன்பு, அழகு, கருவுறுதல், செழிப்பு மற்றும் ஆசைக்கான கடவுள் ஆவார். இவர் உரோமைத் தொன்மவியலில் நெருப்புக் கடவுளாகக் குறிக்கப்படும் வல்கனுடைய மனைவி ஆவார்.
சுசான் பின்லே
மேற்கோள்கள்
பகுப்பு:மாந்தக் கணிப்பாளர்கள் பகுப்பு:வாழும் நபர்கள் பகுப்பு:பெண் அமைப்புப் பொறியாளர்கள் பகுப்பு:மென்பொருள் பொறியியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:பெண் கணினி நிரலாளர்கள்
வீனஸ் (தொன்மவியல்)
வெளி இணைப்புகள்
பகுப்பு:உரோமத் தொன்மவியல் பகுப்பு:உரோமைக் கடவுள்கள்
ஜோக்கர்
ஜோக்கர்  என்பது 2016ஆம் ஆண்டு தமிழில் வெளியான அரசியல் மற்றும் சமூக பகடித் திரைப்படமாகும். ராஜு முருகன் இயக்கத்தில் குரு சோமசுந்தரம், ரம்யா பாண்டியன், காயத்திரி, பவா செல்லத்துரை, ராமசாமி போன்றவர்கள் நடித்துள்ளனர்.
தயாரிப்பு
தனது முதல் படமான குக்கூ முடித்த 6 மாதங்கள் கழித்து, ராஜு முருகன் இந்த திரைப்படத்தின் கதையை முடிவுசெய்தார். தர்மபுரியை அடிப்படையாகக் கொண்ட கதை என்பதால் அந்த ஊரிலேயே தங்கி இந்த படத்தின் கதையை எழுதி இருக்கிறார்.
கதையின் நாயகனாக குரு சோமசுந்தரம் தேர்வு செய்யப்பட்டார். குக்கூ திரைப்பட இசையமைப்பாளரின் வலியுறுத்தலின் பெயரில் ராஜு, ஸ்யான் ரொலாண்ட்யை தேர்வு செய்தார்.
மொத்தம் 50 நாட்கள் திடடமிடப்பட்டு தர்மபுரி பகுதியில் இந்தத் திரைப்படம் பதிவு செய்யப் பட்டது. பதிவதற்கு முன்பே அனைத்து காடசிகளும் பயிற்சி செய்யப்படடன என்பதும் கூடுதல் தகவல்.
இசை
இந்தப் படத்தின் முதல் இசை பாடல் " என்னங்க சார் உங்க சட்டம் " ஏப்ரல் மாதம் 1ஆம் தேதி வெளியானது. ஒரு முட்டாள் பற்றிய கதை என்பதால் முட்டாள்கள் தினமான ஏப்ரல் 1ஆம் தேதி வெளியிடப்படுகிறது என்றும் இந்த நிகழ்வு பேசப்பட்டது.
இந்தப்படத்தின் மற்ற 5 இசைப் பாடல்கள் ஒருசேர ஏப்ரல் மாதம் 20ஆம் தேதி வெளியானது. இந்தப் படத்தின் இசை பெருவாரியாக நல்ல வரவேற்பையே பெற்றன.
இந்த திரைப்படத்தின் இசையை தருமபுரி மாவட்டத்தை சேர்ந்த பல நாட்டுப்புர இசைக் கலைஞர்கள் பாடியுள்ளனர்
கதை
தான் விரும்பி மனம் முடிக்கும் பெண் விருப்பத்திற்காக மன்னர் மன்னன் என்பவர் ஒரு கழிப்பறை கட்ட முயல்கிறார். அரசாங்க கடனுதவியுடன் - "வாழ்ந்து பாப்போம்" என்று பெயரிடப் பட்ட திட்டத்தின் கீழ் அரைகுறையாய் ஒரு கழிப்பறையை கட்டி முடிக்கிறார். இந்த நிலையில் அந்த பெண்ணின் சம்மதம் பெற்று அவரை திருமணமும் செய்கிறார்.
பின் நிகழும் சம்பவங்களால், மன்னர் மன்னன் மனநிலை பிறழ்கிறார். அதன் பின் நடக்கும் சம்பவங்கள் இந்த படமாகின்றன
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2016 தமிழ்த் திரைப்படங்கள்
வன்கலவி கலாச்சாரம்
வன்கலவி கலாச்சாரம் (Rape culture) என்பது பாலினம் மற்றும் மாந்த பாலுணர்வியல் பற்றிய சமூக அணுகுமுறைகளின் காரணமாக வன்கலவி பரவலாக மற்றும் இயல்பாக்கப்படும் ஒரு அமைப்பின் சமூகவியல் கோட்பாடாகும். வன்கலவி கலாச்சாரத்துடன் பொதுவாக தொடர்புடைய நடத்தைகளில் பாதிக்கப்பட்டவர் குற்றம் சாட்டுதல், அவமானப்படுத்துதல், பாலியல் புறக்கணிப்பு, வன்கலவியை அற்பமாக்குதல், பரவலான வன்கலவி மறுப்பு, பாலியல் வன்முறையால் ஏற்படும் தீங்கை ஒப்புக்கொள்ள மறுப்பது அல்லது இவற்றின் சில சேர்க்கை ஆகியவை அடங்கும். சிறை வன்கலவியும்,போர் வன்கலவியும்உளவியல் போராக பயன்படுத்தப்படும் மோதல் பகுதிகளில் சமூக குழுக்களுக்குள் நடத்தையை விவரிக்கவும் விளக்கவும் இது பயன்படுகிறது. முழு சமூகங்களும் வன்கலவி கலாச்சாரங்கள் என்று குற்றம் சாட்டப்பட்டுள்ளது. இது வன்கலவி கற்பனை மற்றும் வன்கலவி ஆபாசத்துடன் தொடர்புடையது.
இந்தியாவில்
பல அறிஞர்கள் இந்தியாவில் அதன் பாரம்பரிய கலாச்சாரம், சட்ட அமைப்பு ஆகிய இரண்டிலும் வேரூன்றிய வன்கலவி கலாச்சாரத்தை விவரித்துள்ளனர். இது வன்கலவியால் பாதிக்கப்பட்டவர்களைக் குற்றம் சாட்டுகிறது. குற்றவாளிகளுக்கு அனுதாபமாக இருக்கிறது. மேலும் பாலியல் பலாத்காரம் செய்யப்பட்ட பெண்களை "சேதமடைந்த பொருட்கள்" என்று கருதுகிறது. பலாத்காரத்தால் பாதிக்கப்பட்டவர்களைப் பாதுகாக்க புத்தகங்களில் சட்டங்கள் இருந்தாலும், இந்த சட்டங்கள் பெரும்பாலும் அமல்படுத்தப்படுவதில்லை. குறிப்பாக குற்றவாளி மிகவும் சக்திவாய்ந்த சாதியைச் சேர்ந்தவராக இருக்கும்போது அல்லது பாலியல் பலாத்காரம் செய்யப்பட்ட நபரை விட பணக்காரராக இருக்கும்போது, பெரும்பாலும் ஆதாரங்களைச் சரியாகச் சேகரிப்பதில் தோல்வி ஏற்படுகிறது. பாதிக்கப்பட்டவர்களை பாலியல் பலாத்காரம் செய்து பின்னர் அவர்களைப் பராமரிக்க, அவர்களுக்கு கிடைக்கும் சட்ட உதவி குறைவாகவே உள்ளது. இந்திய சமூகத்தில் நிலவும் இரண்டு முக்கிய பாலியல் பலாத்காரங்கள் மற்றும் அரசியல், ஆணவ வன்கலவிகளாகும். ஆதிக்கம் மற்றும் கட்டுப்பாட்டுக்கான வழக்கமான தாக்குதலுக்கு அப்பால், பழிவாங்கும் நோக்கத்துடன் வன்கலவி ஏற்படுகிறது.
பின்னணி
வன்கலவி கலாச்சாரம் என்ற கருத்து இரண்டாம் அலை பெண்ணியவாதிகளால் உருவாக்கப்பட்டது. முதன்மையாக அமெரிக்காவில், 1970களில் இது தொடங்கியது. கருத்தை விமர்சிப்பவர்கள் அதன் இருப்பு அல்லது அளவை விவாதிக்கிறார்கள்.
இசுலட்வாக், மீ டூ இயக்கம் போன்ற பல இயக்கங்கள் வன்கலவி கலாச்சாரத்தை உரையாற்றியுள்ளன. மீ டூ இயக்கம் முதன்முதலில் 2006ஆம் ஆண்டில் அமெரிக்க ஆர்வலரும் பாலியல் வன்கொடுமைக்கு ஆளானவருமான தரனா பர்கேவால் தொடங்கப்பட்டது. இந்த இயக்கங்கள் மக்களின் கதைகளை ஹேஷ்டேக்குகள் மற்றும் பல்வேறு வகையான பாலியல் வன்முறையால் பாதிக்கப்பட்டவர்கள் ஒருவருக்கொருவர் நம்பிக்கை கொள்ளக்கூடிய ஆன்லைன் இடத்தை வழங்குகிறது.
அணுகுமுறை
பாலியல் மற்றும் பாலியல் புறநிலைப்படுத்தல் என்பது பெண்களின் பாலியல் உணர்வுகளை இயல்பாக்குவதற்கு பங்களிக்கும் நடைமுறைகள் ஆகும். இது கற்பழிப்பு கலாச்சாரத்தில் ஒரு கருப்பொருளாகும். அதிக பாலியல் அல்லது பாலுணர்வுக் கிளர்ச்சிய ஊடகங்கள் பெரும்பாலும் ஆக்கிரமிப்பு நடத்தைகளை நிலைநிறுத்துவதாகக் கூறப்படுகிறது. இது பெண்களுக்கு எதிரான வன்முறையை ஆதரிக்கும் அணுகுமுறையாகும். வன்முறை பாலியல் செயல்பாடுகளின் ஊடக சித்தரிப்புகளும் நடத்தை ஆக்கிரமிப்பை அதிகரிப்பதாக குறிப்பிடப்பட்டுள்ளது. பாலியல் கற்பனை உருவங்களும் மற்றும் சில சந்தர்ப்பங்களில் தவறான நம்பிக்கைகளை வலுப்படுத்துகின்றன. இந்த ஊடகங்கள் திரைப்படங்கள், இசை, விளம்பரம், நிகழ்பட விளையாட்டுகள் போன்ற பல வடிவங்களில் வரலாம்.
பாதிக்கப்பட்டவர் குற்றம் சாட்டுகிறார்
பாதிக்கப்பட்ட குற்றவாளி என்பது ஒரு குற்றத்தின் பாதிக்கப்பட்டவர் ஓரளவு அல்லது முழுமையாக தங்களுக்கு எதிராக செய்யப்பட்ட மீறல்களுக்கு காரணமாகும். உதாரணமாக, ஒரு குற்றத்தில் பாதிக்கப்பட்டவர் (இந்த வழக்கில் வன்கலவி அல்லது பாலியல் வன்கொடுமை) காவல்துறையினரின் விசாரனை அறையிலோ அல்லது நீதிமன்ற அறையிலோ "பாதிக்கப்பட்டவர் ஏதாவது செய்தாரா, ஒரு குறிப்பிட்ட வழியில் செயல்பட்டாரா, அல்லது குற்றவாளியைத் தூண்டக்கூடிய ஆடைகளை அணிந்திருந்தாரா" போன்ற கேள்விகள் கேட்கப்படுகிறது. வலது|thumb|200x200px| வன்கலவி கலாச்சாரத்துக்கு எதிரான அடையாளக் கையெழுத்து
மேலும் படிக்க
பகுப்பு:பெண்களுக்கு எதிரான வன்முறை பகுப்பு:பாலியல் வல்லுறவு பகுப்பு:பண்பாட்டு ஆய்வுகள்
சோழன்மாளிகை வெங்கடேசபெருமாள் கோயில்
சோழன்மாளிகை வெங்கடேசபெருமாள் கோயில் தமிழ்நாட்டில் தஞ்சாவூர் மாவட்டம், சோழன்மாளிகை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடேச பெருமாள், ஸ்ரீ தேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது.
பூதநீலகண்டம்
பூதநீலகண்டம் (Budanilkantha), நேபாள நாட்டின் மாநில எண் 3ல் உள்ள காத்மாண்டு மாவட்டத்தில், சிவபுரி மலையடிவாரத்தில் அமைந்த நகரம் ஆகும். தேசியத் தலைநகர் காட்மாண்டிற்கு வடக்கே 8 கிமீ தொலைவில் பூதநீலகண்டம் நகரம் உள்ளது.
பூதநீலகண்டர் பெயரால் இந்நகரம் அழைக்கப்படுகிறது. 2011ம் ஆண்டின் மக்கள்தொகை கணக்கெடுப்பின்படி, பூதநீலகண்டம் நகரத்தின் மக்கள்தொகை 15,421 ஆகும்.
வெளி இணைப்புகள்
பகுப்பு:நேபாள நகரங்கள்
அத்தி குண்டா
அத்தி குண்டா (Athigunda) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், வேப்பனப்பள்ளி ஊராட்சி ஒன்றியத்துக்கு உட்பட்ட  ஒரு சிற்றூர் ஆகும். இது மாதேப்பள்ளி ஊராட்சிக்கு உட்பட்ட ஊராகும்.
பெயராய்வு
அத்தி என்னும் கன்னடச் சொல்லுக்கு யானை என்பது பொருள். இப்பகுதியில் உள்ள குட்டைகளுக்கு நீர் அருந்த யானைகள் வந்திருக்கும். அதனால் இவ்வூருக்கு இந்தப் பெயர் வந்திருக்கலாம் என்கிறார் கோ. சீனிவாசன்.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 20 கிலோமீட்டர் தொலைவிலும், சென்னையிலிருந்து 270 கிலோமீட்டர் தொலைவிலும் உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
செய்ந்நன்றி
thumb|right| செய்ந்நன்றியை குறிக்கும் விதமாக [[கார்கில் போரில் உயிர் நீத்த ராணுவ வீரர்களுக்கு நினைவுச் சின்னம்]] செய்ந்நன்றி (Gratitude) என்பது நமக்கு உதவி செய்தவர்களை மறக்காமல் அவர்களுக்குப் பெரிதும் நன்றி உடையவர்களாக இருக்கும் உணர்வு அல்லது மனப்பாங்கு ஆகும். இது பண்டையக் காலத்திலிருந்து வரும் ஒரு சிறந்த மனப்பாங்காக அனைத்து மதங்களிலும் கூறப்படுகிறது .இந்த மனப்பாங்கு பற்றி விரிவாக திருவள்ளுவர் எழுதிய திருக்குறளிலும், ஆங்கில தத்துவஞானி ஆடம் சிமித் அவர்களும் விளக்கியுள்ளனர். செய்ந்நன்றி, 2000 ஆம் ஆண்டிற்கு பிறகே உளவியல் ரீதியாக முறைப்படி ஆய்வு செய்ய ஆரம்பிக்கப்பட்டது. ஏனெனில் அதற்கு முன்புவரை இஃது ஒரு சிறப்புக் குணமாகத் தோன்றவில்லை. செய்ந்நன்றி என்பது ஒரு குறுகிய கால உணர்ச்சி வசப்படுதல் எனவும் இதன் கால அளவு ஒருவருக்கு ஒருவர் வேறுபடும் எனவும் ஆய்வில் அறிந்துள்ளார்கள்.
நன்றி
நன்றி என்னும் சொல் தமிழ் மொழியில் ஒருவர் செய்த உதவிக்குத் தங்களது உணர்வின் வெளிப்பாடாகக் கூறப்படுவது ஆகும். பல வேளைகளில் விடைபெறும் பொழுதும் இச்சொல் பயன்படுத்தப்படுகிறது. தான் செய்ய வேண்டிய கடமைகளைத் தன்னால் செய்ய இயலாத பொழுது தன் சார்பாகப் பிறர் அச்செயலைச் செய்து முடிக்கும் நேரத்தில் மிக்க நன்றி எனச் சொல்வது இயல்பாக உள்ளது. தமிழ்ப் பெருநூலான திருக்குறள் செய்ந்நன்றியறிதல் என்னும் ஒரு அதிகாரத்தையே படைத்து நன்றியின் பெருமையைக் கூறியுள்ளது.
திருக்குறள்
திருவள்ளுவர் எழுதிய திருக்குறளில் செய்ந்நன்றி அறிதல் என்ற அதிகாரத்தில் உதவி செய்தவற்கு செய்ந்நன்றியுடன் இருப்பதைப் பற்றி விளக்கியுள்ளார். உதாரணமாக:
கடன்பட்டதன்மையுடன் ஒப்பிடுதல்
செய்ந்நன்றி என்பது கடன்பட்டதன்மை அன்று. இதை திருவள்ளுவர் எழுதிய திருக்குறளில் தெளிவாக விளக்கியுள்ளார்.
ஊக்கப்படுத்தும் நடத்தை
செய்ந்நன்றி எதிர்கால சமுதாயத்தை வலிமைமிக்கதாக மாற்றும். ராணுவ வீரர்களுக்குச் செய்யப்படும் செய்ந்நன்றி, பிறரையும் ராணுவத்தில் சேர ஊக்கப்படுத்தும். இரு தங்க நகை வணிகக் கடையில் செய்த ஆய்வில், செய்ந்நன்றியுடன், கடை இலாபம் அடையும் போது வாடிக்கையாளர்களை அழைத்து நன்றி தெரிவிக்கும் கடை 70% வணிகத்தை அதிகரித்துள்ளது எனவும், இதைச் செய்யத் தவறிய கடை 30% வணிகத்தை மட்டும் அதிகரித்துள்ளது எனவும் அறியப்பட்டது. மேலும் ஒரு ஆய்வில் உணவு விடுதியில் வாடிக்கையாளர்களுக்கு நன்றி சொல்லும் ஊழியர்கள் அதிக படி (tips) பெறுகிறார்கள் எனவும் அறியப்பட்டது.
மேற்கோள்கள்
பகுப்பு:உணர்ச்சிகள்
2015 இந்தியன் பிரீமியர் லீக்
2015 இந்தியன் பிரீமியர் லீக் (சுருக்கமாக ஐபிஎல் 8 அல்லது 2015 ஐபிஎல்), என்பது இந்தியாவில் ஆண்டுதோறும் நடைபெறும் இருபது20  துடுப்பாட்டப் போட்டித் தொடரான இந்தியன் பிரீமியர் லீக்கின்,  எட்டாவது பருவ நிகழ்வாகும். இதனை இந்தியத் துடுப்பாட்டக் கட்டுப்பாடு வாரியம் (பிசிசிஐ) நடத்தி வருகிறது. 2007இல் தொடங்கிய இந்தியன் பிரீமியர் லீக்கில் ஏழு பருவங்கள் ஏற்கனவே முடிந்துள்ளன. எட்டாவது பருவமான இப்பருவத்தில் எட்டு அணிகள் பங்கேற்கின்றன. ஏப்ரல் 08, 2015 முதல் மே 24, 2015 வரை நடத்தத் திட்டமிடப்பட்டுள்ளன. இப்பருவத்தில் மொத்தமாக 60 போட்டிகள் நடக்கவுள்ளன. ஏப்ரல் 12 முதல் ஏப்ரல் 25 வரையிலான நாட்களில் கொல்கத்தாவில் நகராட்சித் தேர்தல் நடக்க உள்ளதால் அந்நாட்களில் கொல்கத்தாவில் எந்த ஆட்டமும் நடைபெறாது.
வீரர்களின் ஏலம்
இந்தியன் பிரீமியர் லீக்கைப் பொறுத்தவரை ஒவ்வொரு அணியும் குறிப்பிடத்தக்க எண்ணிக்கையிலான வீரர்களை ஏலத்திற்கு விடாமல் தங்களது அணியிலேயே தக்க வைத்துக் கொள்ள முடியும். இதன்படி 123 வீரர்கள் அந்தந்த அணிகளால் தக்கவைத்துக் கொள்ளப் பட்டனர். இவ்வாறாக தக்க வைக்கப்படாமல் அணியைவிட்டு வெளியேற்றப்படும் வீரர்கள் தங்களது பெயரை அடுத்து நடைபெறும் ஏலத்தில் தங்களது பெயரை பதிவு செய்துகொள்ள வேண்டும். பெங்களூருவில், பிப்ரவரி 16 அன்று நடைபெற்ற பெப்சி ஐபிஎல் 2015 ஏலத்தில், அதிகபட்சமாக யுவராஜ் சிங் ₹ 16 கோடிக்கு ஏலம் போனார். 2014 ஐபிஎல்-இல் பெங்களூர் ராயல் சேலஞ்சர்ஸ் அணியில் இடம்பெற்றிருந்த இவரை இந்த ஆண்டு நடந்த ஏலத்தில் டெல்லி டேர்டெவில்ஸ் அணி ஏலத்தில் எடுத்தது. மொத்தமாக 67 வீரர்கள் விற்கப்பட்ட இந்த ஏலத்தில் மொத்தமாக ₹ 87,60 கோடிகள் செலவாயின.
மைதானங்கள்
12 மைதாங்களில் தொடர் சுழல்முறை ஆட்டங்கள் நடைபெறும். மும்பை, பூனே மற்றும் ராஞ்சியில் முறையே தகுதியாளர்-1 விலகுபவர்-1 மற்றும் தகுதியாளர்-2 நடைபெறும். கொல்கத்தாவில் இறுதிப் போட்டி நடைபெறும்.
மேற்கோள்கள்
பகுப்பு:இந்தியன் பிரீமியர் லீக்
அறிஞர் அண்ணா அரசினர் கலைக் கல்லூரி, விழுப்புரம்
அறிஞர் அண்ணா அரசினர் கலைக் கல்லூரி, விழுப்புரம் (Arignar Anna Govt. Arts College, Villupuram) என்பது இந்தியாவின் தமிழ்நாட்டில் விழுப்புரம் மாவட்டத்தில் செயற்பட்டுவரும் தமிழக அரசின் கலைக் கல்லூரிகளில் ஒன்றாகும். இக்கல்லூரி 1965ஆம் ஆண்டில் தொடங்கப்பட்டது. தற்போது திருவள்ளுவர் பல்கலைக்கழகத்தின் இணைப்புக் கல்லூரியாக செயற்பட்டு வருகிறது.
இக்கலைக் கல்லூரியானது விழுப்புரம் நகரில் உள்ள கீழ்ப்பெரும்பாக்கத்தில் அமைந்துள்ளது. இக்கல்லூரி, இரு பிரிவுகளாகச் செயல்படுகிறது. இங்கு கற்பிக்கப்படும் பாடங்கள்:
மேற்கோள்கள்
பகுப்பு:விழுப்புரம் மாவட்டத்திலுள்ள அரசினர் கலைக் கல்லூரிகள் பகுப்பு:திருவள்ளுவர் பல்கலைக்கழக இணைவுக்கல்லூரிகள் பகுப்பு:அண்ணாமலைப் பல்கலைக்கழக இணைவுக் கல்லூரிகள்
இந்திய பெண்கள் விஞ்ஞானிகள் சங்கம்
இந்திய பெண்கள் விஞ்ஞானிகள் சங்கம் (Indian Women Scientists' Association) என்பது 1973 முதல் இந்திய பெண்கள் விஞ்ஞானிகளுக்கு சேவை செய்யும் ஒரு ,அரச சார்பற்ற இந்திய தன்னார்வ தொண்டு நிறுவனம் (என்.ஜி.ஓ.) ஆகும்.வஷியையை தலைமையிடமாக கொண்டு செயல்படும் இது பத்து கிளைகளை கொண்டுள்ளது.இது விடுதி மற்றும் தோட்டம் போன்ற வசதிகளைக் கொண்டுள்ளது.இங்கு கணினி பயிற்சி மையம், சுகாதார மையம்,அறிவியல் நூலகம் மற்றும் தொடக்கநிலை ஆசிரியரின் பயிற்சித் திட்டம் போன்றவற்றை நடத்துகிறது. நிறுவனத்தின் முதல் தலைவர் சுமதி பிடே ஆவார்.
வெளிஇணைப்புகள்
பகுப்பு:Pages with incorrectly substituted templates பகுப்பு:இந்திய ஆய்வுக் கழகங்கள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
காளிகாட் காளி கோயில்
காளிகாட் காளி கோயில் (কালীঘাট মন্দির, Kalighat Kali Temple) இந்தியாவின், மேற்கு வங்க மாநிலத்தின் தலைநகரான கொல்கத்தாவின் காளிகாட் என்னும் பகுதியில் அமைந்துள்ள ஒரு இந்துக் கோயில். இத்தலம் ஒரு சக்தி பீடமாக கருதப்படுகிறது. இக்கோவில் ஆதி கங்கை ஆற்றங்கரையில் அமைந்துள்ளது. ஆதி கங்கை ஹுக்ளி நதியின் பழைய தடம். இக்கோவிலின் காளி தெய்வத்தை அனைத்து மதப்பிரிவினரும் வழிபடுகின்றனர்.
கல்கத்தா பெயர்க் காரணம்
கல்கத்தா என்ற பெயர் காளிகட்டா (காளிகாட்) என்ற பெயரில் இருந்து வந்ததாகக் கூறுகிறார்கள். காளிகாட் கோவில் பாகீரதி நதிக் கரையில் அமைந்துள்ளது. காட் என்பது தீர்த்தக் கட்டம் அல்லது நதியின் படித்துறையாகும். காளிகாட் என்பது காளி கோவில் அமைந்துள்ள பாகீரதி நதிக் கரையின் படித்துறையைக் குறிக்கும்.
வரலாறு
right|thumb|200px|1887 ஆம் ஆண்டில் காளிகட் கோயில் தற்போதைய கோயிலமைப்பு 200 ஆண்டு பழைமையானதாக இருந்த போதிலும் இத்தலத்தைப் பற்றிய குறிப்பு 15 மற்றும் 17 ஆம் நூற்றாண்டு இலக்கியப்பதிவுகளிலும் உள்ளது. பழைமையான முதலாம் குமாரகுப்தா காலத்திய நாணயங்கள் கண்டெடுக்கப்பட்டது, இத்திருத்தலத்தின் பழைமைக்குச் சான்றாக உள்ளது.
சிறு குடிசையாக இருந்த திருக்கோயில் சிறு கோயிலாக மானசிங் அரசரால் 16 ஆம் நூற்றாண்டின் ஆரம்ப காலகட்டத்தில் கட்டப்பட்டது. பின்னர் சபர்ணா ராய் சௌத்ரி குடும்பத்தினர் முன்னிற்று தற்போதைய கோயிலமைப்பை 1806 ஆம் ஆண்டில் கட்டினர்.
காளிகாட் கோவிலின் தல வரலாறு
கல்கத்தாவில் பல காளி கோவில்கள் அமைந்திருந்தாலும் இந்த காளி தேவியின் ஆலயம் மட்டுமே கல்கத்தா காளி கோவில் என்றே அழைக்கப்படுகிறது. எட்டுத் திக்குகளிலும் புகழ் பெற்ற இவ்வாலயத்தை பல நூல்களில் காலேஸ்வரம் என்று குறிப்பிட்டுள்ளனர். இக்கோவில் ஒரு சக்தி பீடமாகவும் விளங்குகிறது. அன்னையின் உடற்கூறுகளில் வலது காலின் விரல்கள் (கட்டை விரல் தவிர்த்து) அல்லது பாதம் அல்லது முகம் விழுந்ததாகக் கருதப்படும் காளிகாட் என்னும் இத்தலம், சக்தி பீடமாக விளங்குகிறது. காளி காட்டில் அமைந்துள்ள மகாசக்தி பீட நாயகியை காளி என்றும், க்ஷேத்ரபாலகரை நகுலேஷ்வரர் என்றும் அழைக்கின்றனர்.
தந்தையாகிய தட்சனால் அவமதிக்கப்பட்ட சதி தேவி (தாட்சாயிணி) நெருப்பில் விழுந்து உயிர் துறக்க, இறந்த மனைவியின் உடலை சுமந்துகொண்டு கடுங்கோபத்துடன் ஊழித் தாண்டவம் ஆடினார் சிவபெருமான். இதனால் உலகெங்கும் இருள் சூழ்ந்து அழியும் நிலை உருவாக, தேவர்களும் முனிவர்களும் மகாவிஷ்ணுவை சரணடைந்தனர். விஷ்ணு பகவான் தன் சக்கராயுதத்தால் சதிதேவியின் உடலை 51 துண்டுகளாக அறுத்து பூமியில் வீழ்த்தினார். அந்த உடல் பாகங்கள் விழுந்த இடங்கள் சக்தி பீடங்கள் என்று அழைக்கப்பட்டு, அவை புனிதமாகப் போற்றி வணங்கப்பட்டு வருகின்றன. அந்த வகையில் காளிகாட் காளி கோவில் சதிதேவியின் வலது காலின் விரல்கள் (கட்டை விரல் தவிர்த்து) விழுந்த இடமாகப் போற்றப்பட்டு தந்திர சூடாமணி கூறும் 51 சக்தி பீடங்களில் ஒன்றாகத் திகழ்கிறது. காளிகா புராணம் கூறும் நான்கு ஆதி சக்தி பீடங்களிலும் இக்கோவில் வருகிறது. ஆனால் காளிகா புராணத்தில் தேவியின் முகம் விழுந்த சக்தி பீடம் என்று கூறப்படுகிறது.
கங்கை, வங்கக் கடலுடன் கலக்கும் இடத்தை கங்கா சாகர் என்பர். பழங்காலத்தில் அந்த முகத்துவாரத்தில் கபில முனிவர் வசித்து வந்தார். அங்கு இன்றும் அவர் பெயரில் ஒரு சிறு கோயில் உள்ளது. ஒரு முறை சில காபாலிக சன்னியாசிகள் கங்கா சாகரில் புனித நீராடி கபில முனிவரை தரிசிக்க அடர்ந்த காட்டு வழியே சென்றனர்.
பாதையில் அவர்களுக்கு விரல்கள் வடிவில் ஓர் அதிசயப் பாறை தென்பட்டது. அது காளியின் சாயலில் அவர்களுக்குத் தோற்றமளித்தது. அந்த காபாலிகர்கள், நரபலியை மனதில் கொண்டு அந்தப் பாறையை அங்கேயே ஸ்தாபித்து தங்களது முறைப்படி வழிபட்டனர். தந்திர சாஸ்திரப்படி நரபலி கொடுப்பது அக்கால வழக்கம். அந்தச் சிலையே, இன்றைய காளிகாட் காளி அம்மன்.
இக்கோவிலின் தல வரலாறு இன்னொரு விதமாகவும் கூறப்படுகிறது. காளிகாட் காளி கோயிலைச் சுற்றி முன்பு காடு மண்டி வளர்ந்திருந்ததாம். அந்தக் காலத்தில் இந்த தேவியை ஆத்மராம் என்கிற பக்தன் ஆழ்ந்த பக்தியோடு ஆராதித்து வந்தான். மாலை நேரத்தில் பாகீரதிக் கரையில் அவன் ஜெபம் செய்யும்போது கண்களைப் பறிக்கும் ஒளிக்கதிர் ஒன்று திடீரென்று தோன்றியது. அதைக் கண்டு வியந்தான் ஆத்மராம். ஒளி வந்த இடத்தை மறுநாள் காலையில் வந்து பார்த்த போது, தெளிவான தண்ணீருக்கு அடியில் மனிதக் கால் விரல்கள் போல் வடிக்கப்பட்ட சிறு கல் ஒன்றைக் கண்டான். அத்துடன் அவன் அன்றிரவு ஒரு கனவும் கண்டான். அந்தக் கல்லில் தென்பட்ட விரல்கள் தாட்சாயிணியின் வலக்கால் விரல்கள் என்று உணர்ந்து, அதை எடுத்து வந்து தேவியின் பாதங்களை ஒட்டி வைத்து அதற்கும் பூஜை செய்யத் தொடங்கினான். அந்தப் புனித இடமே காளி தேவியின் மகா சக்தி பீடமாயிற்று.
கொல்கத்தாவின் டாலிகஞ்ச் என்னும் மக்கள் நெருக்கம் மிகுந்த பகுதியில்தான் காளிகாட் கோயில் உள்ளது. இதன் அருகில் உள்ள நீர்நிலை ஆதிகங்கா அல்லது பாகீரதி என்று அழைக்கப்படுகின்றது.
காளிகாட் கோவிலின் அமைவிடம்
மேற்கு வங்கம் – கொல்கத்தா – காளிகாட் காளி கோவில்
•	இந்தக் கோவில் ஹூக்ளி நதிக்கரையில் அமைந்துள்ளது. கல்கத்தா காளி கோவில் என்றும் காளிகாட் காளி கோவில் என்றும் அழைக்கப்படும் புகழ்பெற்ற தலமாகும். இங்கு அனைத்து மதத்தவரும் காளியை வழிபடுகிறார்கள். அருகிலுள்ள ரயில் நிலையம் ஹௌரா. அருகிலுள்ள மெட்ரோ நிலையம் காளிகாட்.
•	கோவிலுக்குச் செல்ல சிறந்த நேரம் அதிகாலை அல்லது பிற்பகல் நேரமாகும். இங்கு காளி தேவியின் சிலை மிகவும் பெரியது. புதிதாக வருவோர் கோவிலை நன்கு சுற்றிப் பார்க்கக் கூட்ட நெரிசலைத் தவிர்ப்பது நல்லது.
மேற்கோள்கள்
பகுப்பு:ஆதி சக்தி பீடங்கள் பகுப்பு:இந்தியாவிலுள்ள அம்மன் கோயில்கள் பகுப்பு:மேற்கு வங்காள இந்துக் கோயில்கள்
ஏபிசு மெலிபெரா சிசிலியானா
ஏபிசு மெலிபெரா சிசிலியானா (Apis mellifera siciliana) என்பது சிசிலியன் தேனீ எனப் பொதுவான பெயரால் அறியப்படுகிறது. இது மத்தியதரைக்கடலில் உள்ள இத்தாலியின் சிசிலி தீவில் மட்டுமே காணப்படும் அகணிய உயிரி. இது ஆப்பிரிக்கத் தேனீக்களின் வம்சாவளியைச் சேர்ந்தது. ஏபிசு மெலிபெரா சகாரியென்சிசு, ஏபிசு மெலிபெரா இண்டர்மிசா மற்றும் ஏபிசு மெலிபெரா ருட்னெரி ஆகியவற்றுடன் நெருங்கிய மரபு உறவுகளைக் கொண்டுள்ளது.
2014-ல் டி. என். ஏ. பகுப்பாய்வின்படி 39.1% தீவுகளின் தேனீக்கள் எம். வழிமுறையினை (பெரும்பாலும் ஏபிசு மெலிபெரா மெலிபெரா) மற்றும் சி. வழிமுறை (பெரும்பாலும் ஏபிசு மெலிபெரா லிகுசுடிகா, ஏபிசு மெலிபெரா கார்னிகா அல்லது பக்பாசுட் தேனீ) ஆகியவற்றிலிருந்து டி. என். ஏ. உள்வாங்கப்பட்டதாக மதிப்பிடப்பட்டுள்ளது. வல்கானோ மற்றும் பிலிகுடி தீவுகளில் ''ஏ. மெ. சிசிலியானா'' டி. என். ஏ. உட்செலுத்தலின் அறிகுறிகளைக் காட்டவில்லை. துணையினங்களின் மரபுப் பண்புகளைப் பாதுகாப்பதிலும் இவற்றின் செயல்திறனை வெளிப்படுத்தியது.
லலிதாகுமாரி
லலிதாகுமாரி, ஒரு தெலுங்கு எழுத்தாளர். இவருடைய புனைபெயர் ஓல்கா.
வாழ்க்கைக்குறிப்பு
இவர் ஆந்திரப் பிரதேசத்தின் மிகப்பெரிய நகரமான குண்டூரில் பிறந்தவர். காங்கிரசினுடைய நூலகம் ஓல்காவின் முக்கியமான பனிரெண்டு படைப்புகளை வெளியிட்டுள்ளது. ஒல்கா தனது படைப்புகளில் பெண் சமத்துவத்தையும் பெண்களின் வாழ்க்கை முறைகளையும் சுட்டிக்காட்டியுள்ளார்.
படைப்புகள்
இவரது படைப்புகள்:
தமிழில் மொழிபெயர்க்கப்பட்டவை
இவற்றை கௌரி கிருபானந்தன் என்ற மொழிபெயர்ப்பாளர் தமிழில் மொழிபெயர்த்துள்ளார்.
கிளாடியா அலெக்சாந்தர்
கிளாடியா யோவான் அலெக்சாந்தர் (Claudia Joan Alexander) (மே 30, 1959 – ஜூலை 11, 2015) ஓர் அமெரிக்கக் கோள் அறிவியலாளரும் ஆராய்ச்சி அறிவியலாளரும் ஆவார். இவர் புவியியற்பியலிலும் கோள் அறிவியலிலும் சிறப்புப் புலமையாளர். இவர் அமெரிக்க புவியளக்கையிலும் நாசாவின் தாரைச் செலுத்த ஆய்வகத்திலும் பணிபுரிந்தார். இவர் வியாழனுக்குச் செல்லும் கலீலியோ விண்கல இலக்குத் திட்ட்த்தின் கடைசி மேலாளர் ஆவார். மேலும், இவர் தன் இறப்புவரை ஐரோப்பிய விண்வெளி முகமையில் அமெரிக்கா சார்பாகப் பணிபுரிந்த உரோசெட்டா விண்கல இலக்குத்திட்ட மேலாளரும் அறிவியலாளரும் ஆவார். இந்த விண்கலம் 67பி சூரியுமோவ்-கெராசிமெங்கோ வால்வெள்ளியை ஆய்வுசெய்ய உருவாக்கப்பட்டது.
இளமையும் கல்வியும்
இவர் கனடா நாட்டில் பிரித்தானியக் கொலம்பியாவைச் சேர்ந்த வாங்கூவரில் பிறந்தார். ஆனால், இவர் தம் பெற்ரோரால் கலிபோர்னியாவில் அமைந்த சாந்தா கிளாரா நகரில் வளர்க்கப்பட்டார். இவரது தாயார் கய்னெல்லி ஒரு தொழிலிணையத்தில் இண்டெல் நூலகரும் தந்தையார், கரோல்டு ஒரு சமூகப் பணியாளரும் ஆவர். கய்னெல்லிக்கும் கரோல்டுக்கும் சுசான்னி, டேவிடு என இரண்டு குழந்தைகள் உண்டு. இவர் தான் ஓர் இதழியலாளர் ஆகவேண்டும் என விரும்பினார். ஆனால், இவரது பெற்றோர் இவரை ஒரு பொறியாளராக்க விரும்பினர். அமெசு ஆராய்ச்சி மன்றத்தில் கோடை வேலையொன்றில் சேர்ந்த இவர், கோள் அறிவியலில் ஆர்வம் கொள்ளத் தொடங்கினார். இவர் பொறியியல் பிரிவொன்றில் வேலைக்கு அமர்த்தப்பட்டாலும், அறிவியல் பிரிவில் நன்கு வேலை செய்ய முடிந்தமையாலும் அப்பணி தனக்கு எளிதாக இருந்ததாலும் மகிழ்ச்சியைத் தந்தமையாலும் திருட்டுத் தனமாக அங்கே சென்று பணிபுரிந்துள்ளார்.
இவர் 1983 இல் புவி இயற்பியலில் பெர்க்கேலியில் உள்ள கலிபோர்னியா பல்கலைக்கழகத்தில் இளம் அறிவியலில் பட்டம் பெற்றார், இப்பட்டம் தான் கோள் அறிவியலாளராக உகந்த்தெனக் கருதியுள்ளார். இவர் 1985 இல் புவி அறிவியலிலும் விண்வெளி அறிவியலிலும் இலாசு ஏஞ்சலீசில் உள்ள கலிபோர்னியா பல்கலைக்கழகத்தில் மூதறிவியலில் பட்டம் பெற்றார். இவரது மூதறிவியல் ஆய்வு வெள்ளிப் பயனீர் வட்டணைக்கலத் தரவுகளைப் பயன்படுத்தியது. இவரது இவ்வாய்வு வெள்ளி வளிமண்டலத்தின் மின்னணுக்கோள விளிம்புநிலைப் புற ஊதாக்கதிர்களில் நிகழும் சூரியச் சுழற்சி வேறுபாடுகளையும் சூரியக் காற்றுடன் அவற்றின் ஊடாட்டங்களையும் ஆராய்ந்தது. இவர் தன் முனைவர் பட்டத்தை வளிமண்டல, கடல், விண்வெளி அறிவியலில் பெற்றார். இதற்காக இவர் 1993 இல் மிச்சிகன் பல்கலைக்கழகத்தில் விண்வெளி மின்ம ஊடக ஆய்வில் ஈடுபட்டு சிறப்புத் தகைமையும் பெற்றுள்ளார்.
வாழ்க்கைப்பணி
இவர் அமெரிக்க புவியியல் அளக்கையில் பணிபுரிந்து கண்டத்திட்டுகளைப் பற்றி ஆய்வு செய்தார். அமெசு ஆய்வு மையத்தில் இருந்தபோது விய்யாழன் நிலாக்கள் சார்ந்த நோக்கீடுகளில் ஈடுபட்டார். பிறகு 1986 இல் நாச்சாவின் தாரைச் செலுத்த ஆய்வகத்தில் சேர்ந்தார். இவர் கலீலியோ விண்கல மின்ம அளைக் கருவிகளுக்கான அறிவியல் ஒருங்கிணைப்பாளராகப் பணிபுரிந்தார் பிறகு கலீலியோ விண்கலத் திட்டத்தின் இறுதிக் கட்டத்தில் அதன் திட்ட மேலாளரானார். இத்திட்டம் வியாழனின் 21 நிலாக்களையும் கனிமீடு நிலாவின் வளிமண்டலத்தையும் கண்டறிந்தது. இந்த வளிமண்டலக் கண்டுபிடிப்பு துல்லியமாக கனிமீடு புறக்கோளத்தின் கண்டுபிடிப்பு, அதுவரை கனிமீடைச் செயலற்ற நிலாவாகக் கருதிய அறிவியலாரின் கருத்தை மாற்றிக்கொள்ளச் செய்தது. இவர் அந்தத் திட்டத்தின் இறுதி மேலாளராக இருந்தபோது 2003 இல் திட்டம் முடிவடைகையில் கலீலியோ விண்கலம் வியாழன் கோள் வளிமண்டலத்தில் நுழைவதை மேற்பார்வையிட்டார்.
இவர் அறிவியல், தொழில்நுட்பம், பொறியியல், கணிதவியல் புலங்களில் மகளிரும் சிறுபான்மையினரும் முன்னேற பெரிதும் பாடுபட்டவரும் ஆர்வம் மிக்க அறிவியல் பரப்புரையாளரும் ஆவார். இவர் 2015, ஏப்பிரல் மாதத்தில் சிகாகோவில் அமைந்த கொலம்பியா கல்லூரியில் "இடம்பெயர்தலின் இன்றியமையாமையும் சிறுவர் கல்வியின் புதிர்நிலையும்" எனும் தலைப்பில் உரையாற்றி சிறுவருக்கு அறிவியல் கல்வி அளிக்கும் அணுகுமுறையைச் செயல்படுத்திக் காட்டினார். இவர் இளம்பெண்களுக்கு அறிவியலில் ஆர்வம்பெற வழிகாட்டினார்.
இவர் 2000 ஆம் ஆண்டில் இருந்து தன் இறப்புவரை நாசாவின் உரோசெட்ட விண்கலத் திட்ட அறிவியலாளராக ஐரோப்பிய விண்வெளி முகமையில் 67பி/சூரியுமோவ்-கெராசிமெங்கோ விண்கல் பற்றி ஆய்வு செய்து இதில் தரையிறங்கும் வரை பணியாற்றினார். இத்திட்டத்தில் இவர் வெப்பநிலை போன்ற தரவுகளைத் திரட்டும் 35 மில்லியன் டாலர் மதிப்புள்ள வட்டணைக் கலத்தின் மூன்று பகுதி கருவியமைப்புக்குப் பொறுப்பு வகித்தார். இவர் அந்தக் கலத்தின் நாசா ஆழ்வெளிக் கலமோட்டி, அதன் தடம்பின்பற்றும் வலையமைப்பை மேற்பார்வையிட்டார்.
சொந்த வாழ்க்கை
இவர் அறிவியலில் மட்டுமன்றி எழுதுவதிலும் ஆர்வம் கொண்டிருந்தார். இவர் சிறுவர் அறிவியல் நூல்கள் பல எழுதியுள்ளார். இவற்றில் "முன் முனைவுச் சாளரங்கள்" எனும் தொடர்கள், "எந்த மலைகள் அனைத்து மலைகளிலும் மிகவும் பெரியன?" , "காலை விண்மீன் சாளரங்கள்" ஆகியன அடங்கும். இவர் அறிவியல் புனைகதைகளும் எழுதியுள்ளார். இவர் அமெரிக்கப் புனைவிய்ல் எழ்த்தாளர் கழக உறுப்பினரும் ஆவார். மேலும், இவர் பூப்பந்து விளையாட்டு பற்றியும் எழுதியுள்ளார். இவர் கடற்கரை அறிக்கை எனும் பூப்பந்து வலைப்பூவில் தொடர்ந்து பதிவுகள் செய்துவந்தார். இவர் குதிரையேற்றத்தில் பயணம் செய்வதில் மகிழ்ச்சி காண்பவர்.
தகைமைகளும் விருதுகளும்
இவர் மிச்சிகன் பல்கலைக்கழகத்தில் பட்டம் பெற்ற ஆண்டுக்கான பல்கலைக்கழக மனித உறவுக்கான பெண்மணி விருதைப் பெற்றார். இவர் 2002 இல் வளிமண்டல, கடல், விண்வெளி அறிவியல் புலங்களுக்கானமுன்னாள் மாணவர் தகைமை விருதைப் பெற்றார்.
இவருக்கு 2003 இல், பொறியியல், தகவல் தொழில்நுட்ப இதழை வெளியிடும் வாழ்க்கைப்பணித் தொடர்பாடல் குழு நிறுவனம், பொறியியல், ஆராய்ச்சியில் பெண்களுக்கான எமரால்டு விருதைத் தேசிய அரிவியல் தொழில்நுட்ப ஆராய்ச்சிக் கருத்தரங்கில் அளித்தது.